Vieno aukšto namai gali būti įvairių dydžių, skirtingų architektūrinių stilių: modernūs, klasikiniai. Pagal stogo tipus vieno aukšto namai gali būti skirstomi į namus plokščiu stogu, klasikiniu dvišlaičiu, daugiašlaičiu ar vienšlaičiu stogu. Vieno aukšto namams taip pat priskiriami namai su mansarda. Vieno aukšto namų mansarda gali būti nepakelta ir pakelta. Mansarda, puikus būdas mažesniais kaštais „laimėti“ papildomo namo ploto.  Vienaaukščiai namų projektai gali būti su garažu arba stogine ir be jų. Pasirenkant namą su garažu, jo statyba išbrangsta. Garažo įrengimas kainuoja panašiai tiek pat kaip ir namo vidaus, jei kalbėti apie ekonominę namo apdailos klasę, suprantama, jei pvz. namo vidų įrengsite labai prabangiai, o garažą ekonomiškai, tai kainų skirtumas bus.